ועדת החינוך, התרבות והספורט, כנסת 16, פרוטוקול מספר 472, 2005-07-06 09:30

אברהם פורז: בוקר טוב, אני מתכבד לפתוח את הישיבה.

אברהם פורז: על סדר יומנו הצעת חוק בית התפוצות, של חברת-הכנסת ענבל גבריאלי.

אברהם פורז: המציעה איננה, ולמרות הכל אנחנו נתחיל, אולי גבירתי היועצת המשפטית תיתן הסבר בהעדר המציעה?!

מרב ישראלי: טוב.

מרב ישראלי: אני אקרא את דברי ההסבר: "..

מרב ישראלי: בית התפוצות הוקם בתל-אביב ונפתח לציבור בשנת 1978, במטרה לשמש מרכז עולמי לחקר יהדות התפוצות, לתעד את סיפורה של יהדות התפוצות, על מגוון קהילותיה ולרכז מאגרי מידע ייחודיים.

מרב ישראלי: בית התפוצות אף שימש מרכז מורשת חינוכי, שהיווה אבן שואבת למגוון רחב של אוכלוסיות, לרבות בני נוער, מהארץ מהתפוצות, ופעל להעמקת הזהות היהודית ולהכרת העבר והשורשים של העם היהודי.

מרב ישראלי: ייחודיותו של הבית נבעה מן האפשרות שהוענקה למבקרים למצוא את אילנות היוחסין של משפחותיהם באופן ממוחשב, שנחשב בשנים הראשונות למתקדם וחדשני.

מרב ישראלי: למרבה הצער, ובעיקר בשל המצב הביטחוני, מספר המבקרים בבית התפוצות ירד באופן ניכר במהלך שנות ה90-, ומזה מספר שנים מרחפת מעליו סכנת סגירה שהחריפה מאוד בשנת 2003.

מרב ישראלי: לנוכח חשיבותו הלאומי וחשיבות הפעילות המתקיימות בו, מן הראוי לשמור על הבית ולהבטיח המשך פעילותו הרציפה.

מרב ישראלי: מטרתו של חוק זה היא לעגן את מעמדו של בית התפוצות בחוק, ולהבטיח הקצאת המשאבים לפעילותו באופן שיאפשר לו להמשיך ולהוות מרכז תיעוד, חינוך ומורשת לתולדות העם היהודי..".

אברהם פורז: תודה רבה.

אברהם פורז: מר להט, אני מבין שאתה יושב-ראש הדירקטוריון, אני מציע שאדוני ייתן לנו הסבר למה החוק חשוב, אם בכלל.

שלמה להט: החוק הזה חשוב כי בית התפוצות הוא מוסד חשוב עבור העם היהודי.

שלמה להט: הוא מתעד, מזכיר, מחנך ומורה, את כל המורשת הבלתי כתובה מזה אלפיים שנה, שהיתה של ישראל שיש לעם היהודי בתפוצות על כל מגווניה.

שלמה להט: אגב, יש כאן בהצעה פירוט טוב מאוד של חברת הכנסת ענבל גבריאלי, יש רק תוספת אחת שאנחנו עכשיו עוסקים בה ברצינות, זה ההפניה של העם היהודי לא רק לתרבות בעולם אלא למדע, לרפואה, לעיתונות, למוסיקה.

שלמה להט: לכל הדברים העצומים שחשוב שידעו אותם הדורות הצעירים שלנו ואחר-כך בעולם שזה יישאר חקוק לעולם ועד שלא יבואו כל פעם ויספרו סיפורים.

שלמה להט: דבר שני, החשיבות של המוסד הזה היא בקשר שהוא לדעתי מאוד חשוב וקרדינלי בין מדינת ישראל לבין יהדות העולם.

שלמה להט: וכאשר האחד ילמד על השני, וידע ויבין, זה כמובן יחזק את הרמה שבינינו.

שלמה להט: לכן, נראה לי שצריך שהבית הזה של בית תפוצות, יהיה מוסד שהוא לאומי באחריות מדינת ישראל.

שלמה להט: תקציבים כל פעם משרד האוצר יחליט יותר או פחות, זה נושא שהוא לא צריך לבוא כאן לידי הכרעה, אבל כעקרון לא לתת לו להתמוטט.

אברהם פורז: אני מבין שפה בחוק עדיין אין הבטחה של התמוטטות, כתוב שהשתתפות אוצר המדינה בהעסקתו של בית התפוצות תיקבע בתקציב המדינה, בסעיף תקציבי נפרד, 18 מיליון ש"ח לשנה.

שלמה להט: אני בכל זאת סומך על התבונה.

שלמה להט: ולכן אנחנו מבקשים שזה יהיה חוק האמת, אבל היינו רוצים שיהיה מוכר כמוסד כמו "יד ושם".

אברהם פורז: חברת-הכנסת גבריאלי בהעדרך אנחנו קראנו את דברי ההסבר שנכתבו.

אברהם פורז: האם את רוצה להוסיף משהו?

ענבל גבריאלי: לא, אני רק אומר משפט אחד שאני מניחה שהוא יהיה חזרה גם על דברי ההסבר וגם על דברים שאמר מר להט.

ענבל גבריאלי: אני נרתמתי לבית-התפוצות די בשלבי ההתמוטטות שלהם, לפני כל ההבראות והקיצוצים שגם הם לא כל-כך עזרו.

ענבל גבריאלי: אני חושבת שאך ורק בשל החשיבות של בית-התפוצות כמקום יחיד ומיוחד במינו, מקום שמנציח את החיות של היהדות ואת מורשתה.

ענבל גבריאלי: והוזכר כאן "יד ושם" שמנציח בדיוק את ההפך, ומכאן החשיבות לעגן אותו בהצעת חוק ייחודית ונפרדת.

אברהם פורז: טוב, תודה רבה.

יוסי שריד: קודם כל אני מתנצל שבשעה 10:00 אני צריך לעזוב את הוועדה.

יוסי שריד: אני לא בטוח שאני יודע מה פירושו של העניין, אבל לפני שנתיים נדמה לי הוגשה הצעת חוק של כל הכנסת כמעט, של ענבל גבריאלי, גלעד ארדן, אורי אריאל, גילה גמליאל רוני בר-און, משה גפני, איתן כבל, מרינה סולודקין, גילה פינקלשטיין, אילן שלגי, יוסי שריד.

ענבל גבריאלי: אתה רוצה לומר שכל חברי ועדת חינוך דאז?

יוסי שריד: נכון, ומשום מה זה נעלם.

אברהם פורז: מה זאת אומרת נעלם, הוא לא הובא להצבעה?

יוסי שריד: לא, הצעת החוק הזו הועברה בהצעת חוק אחרת.

ענבל גבריאלי: חבר-הכנסת שריד יודע על מה הוא מדבר, אלו שתי הצעות חוק נפרדות.

יוסי שריד: אני לא אומר את זה מחמת הרצון לקבוע זכויות יוצרים, אלא מחמת הטעם שבין הצעה א' לבין הצעה ב', כנראה חלו שינויים.

יוסי שריד: האמת היא שלא היה לי מספיק זמן לפני הישיבה לעמוד על השינויים האלה.

יוסי שריד: ומן הסתם אני מרשה לעצמי לנחש שהשינויים הם לא בהכרח לטובה.

יוסי שריד: מדוע לא לטובה.

יוסי שריד: אתה כבר רמזת ברמז דק שאין פה שום התחייבות האוצר ירצה ייתן שקל, ירצה ייתן מיליון.

יוסי שריד: לכן אני לא בטוח אם יש חשיבות בהצעת החוק הזו ואם אתם מעונינים אז מי שאני אגיד שהוא חסר חשיבות.

יוסי שריד: אני כמובן אתמוך בו.

יוסי שריד: יחד עם זה, היה ראוי לראות מה בכל זאת ההבדלים בין ההצעה - - -,

אברהם פורז: אנחנו נעבור על זה.

יוסי שריד: בסדר, אבל בכל מקרה הייתי מבקש להוסיף בהצעת החוק החדשה, משהו מעין לימוד והוראת תחומי הדת הקשורים בעם היהודי.

יוסי שריד: הנחלת נושאים אלה לקהלים בארץ ובחוץ-לארץ.

יוסי שריד: העניין הזה של לימוד הוא עניין חשוב.

יוסי שריד: אל"ף זה משקף את החומר העיקרי של בית התפוצות.

יוסי שריד: ובי"ת, זה גם יכול, איך לומר את הדברים בגילוי לב, שזה יכול גם לקשר בין בית התפוצות לבין משרד החינוך.

אברהם פורז: לפני שאנחנו מתחילים לקרוא את סעיפי החוק, האם מישהו רוצה להעיר עוד משהו?

שלמה להט: לגבי דברי חבר-הכנסת יוסי שריד, וחברת-הכנסת ענבל גבריאלי על היוזמה.

שלמה להט: אנחנו מייחסים חשיבות עצומה לחוק הזה.

שלמה להט: כי אחת הבעיות הקריטיות של הבית הזה במשך שנים היתה שהוא לא מוכר כמוסד באופן רשמי, כמוסד לאומי.

שלמה להט: על כל המשמעויות.

שלמה להט: לכן אני מבקש לומר שבשם בית התפוצות זה חוק מאוד חשוב, תיקונים הערות וכדומה, יש שנים רבות.

יוסי שריד: מר להט, חברי, היה רצוי להקפיד, אני אומר את זה ככה, שאנשים לא יטהרו את שרציהם באמצעות בית התפוצות או כל בית אחר שקשור לזיכרון העם היהודי.

שלמה להט: נכון.

שלמה להט: אבל תרשה לי, פנו אליי בנושא הזה, ואני אמרתי: 'רבותיי, אנחנו לא שופטים ולא דיינים'.

אברהם פורז: זה בסדר גמור שקיבלתם את התרומה, אם היה מוכן להכפיל אותה, אני ממליץ לך לקחת.

אברהם פורז: אני למדתי פעם שבמדינה דמוקרטית כל אדם הוא חף כל עוד לא הוכחה אשמתו ולכן האשמות ודברים כאלה, בעיקר אנחנו עם שלא מפרגן לאנשים שיש להם כסף.

לואיזה וליצקי: אני נציגה של קרן "נדב", שזו קרן המסייעת לבית התפוצות.

לואיזה וליצקי: אני רק רוצה פשוט לציין רק עובדה אחת, בית התפוצות נמצא כרגע בעיצומו של הקמת חבר נאמנים, ובאמצעותו לגייס המון תורמים שיבואו ויתרמו.

אברהם פורז: בסדר.

אברהם פורז: אנחנו נתחיל לקרוא את החוק.

ליאת מרגלית: אני רוצה לציין שמשרד המשפטים מתנגד באופן עקרוני להצעת החוק הזו.

אברהם פורז: משרד המשפטים הוא לא אינסטנציה בפני עצמה, הממשלה כולה אני מניח.

ליאת מרגלית: עמדת הממשלה היא כרגע להתנגד להצעת החוק.

אברהם פורז: אני מבין שהכנסת העבירה את זה בקריאה מוקדמת.

אברהם פורז: אז אתם יכולים רק לנסות להשיג רוב במליאה כדי להתנגד.

יוסי שריד: זה על-פי התקדים של המוסד להנחלת מורשת גנדי?

יוסי שריד: שם בטח תמכו אני מניח.

יוסי שריד: אם זה למרכז הנצחת מורשת גנדי, זה בסדר אבל - - -,

אברהם פורז: אני לא בטוח.

אברהם פורז: חבר-הכנסת שריד מצפה מהממשלה לנהוג באמות מידה שוויוניות ונטולות כל פניה פוליטית, מה שבלתי אפשרי כמובן.

אברהם פורז: אבל את תעזרי לנו בניסוח מתור הנחה שיכול לקרות הדבר הנורא מכל, שהחוק יעבור.

ליאת מרגלית: זו הנחה שקיימת תמיד, אבל אני רק הייתי רוצה להגיד בכל זאת שהסיבה העיקרית להתנגדות היא, שזו פגיעה קשה בעקרון השוויון משום שמדובר למעשה בחברה פרטית שמאוגדת כחברה מעורבת.

אברהם פורז: תציעו לנו שינוי, כשנגיע לסעיף, תגידו שאם נשנה את זה ונעשה את זה ככה, אתם אולי תתמכו.

ליאת מרגלית: משרד המשפטים חושב שאין סיבה לתמוך בגוף כזה.

ליאת מרגלית: זאת אומרת, לתמוך בצורה הזאת בגוף מסוג - - -,

אברהם פורז: זו חברה שלא למטרות רווח, אז מה?

ליאת מרגלית: נכון, אבל זו חברת פרטית, חברה מעורבת שלחברה יש פחות ממחצית.

יוסי שריד: אם המדינה תרצה אגב יותר מחצי, אנחנו ניתן לה, אין שום בעיה.

יוסי שריד: אנחנו נשמח מיד לאפשר למדינה לקבל יותר מחמישים אחוז מהמפעל החשוב הזה.

ליאת מרגלית: המשמעות היא שלמעשה גם בחוק אין שום מנגנון ביקורת שמאפשר למדינה לפקח.

אברהם פורז: תציעי.

אברהם פורז: אני מציע ככה, אני נותן לך הצעה וזאת ההצעה.

אברהם פורז: תצאו מהנחה שיש סיכוי גדול מאוד שהחוק הזה יעבור כי הוא בקונצנזוס.

אברהם פורז: ולכן אין טעם לנהל מלחמת מאסף על דברים שאין סיכוי.

אברהם פורז: כשנגיע לסעיפים תציעי לנו דברים שמשפרים.

אברהם פורז: אפשר כל הזמן להגיד "אני נגד" וזהו בסדר, הבנתי.

אברהם פורז: אבל תנסו לשפר.

אורן מגנזי: החוק הזה הוצע מסיבה אחת.

אורן מגנזי: כי אחרי כל דברי השבח שכל אחד שמגיע למקום הזה אומר, המדינה לא הצליחה למצוא דרך לתקצב את המקום הזה בצורה שראוי לתקצב.

אורן מגנזי: בגלל זה הגיע.

אורן מגנזי: זה בדרך-כלל אגב קורה, אם הממשלה מסרבת לפתור את הבעיה, אז בדרך-כלל דברים כאלה לא צצים.

ענבל גבריאלי: אני מוכרחה שמעבר לפן התקציבי, אני כן מצאתי חשיבות בלעגן את המקום.

אורן מגנזי: החברה הממלכתית חשובה לא לפחות, אבל אני רוצה לשים דגש על שני דברים.

אורן מגנזי: אחד, נכון שזה הפך להתנגדות לצורך העניין כיוון שלפי תקנון הממשלה ברגע ששר מגיש ערר - - -,

אברהם פורז: מי הגיש את הערר?

אורן מגנזי: שר האוצר.

אורן מגנזי: אבל בכל מקרה כשזה עלה פעם ראשונה לוועדת שרים, ראש הממשלה עשה משהו מאוד חריג וביקש מהמנכ"ל שלו לכתוב מכתב לוועדה כדי להודיע, אין לי פה את העותק, אבל אם תרצו אני אעביר את זה, שראש-הממשלה תומך בזה באופן אישי ומבקש מהוועדה לאשר את זה.

אורן מגנזי: "לכבוד י"א בכסלו תשס"ה מר יוסף (טומי) לפיד 24 נובמבר, 2004 שר המשפטים שלום רב, הנדון: תמיכה בהצ"ח פ/2684 - הצעת חוק בית התפוצות, התשס"ד2004- של חה"כ ענבל גבריאלי ראש הממשלה ומנכ"ל משרדו ערכו ביקור בבית התפוצות בחודש מרץ 2004, במעמד זה הביע ראש הממשלה תמיכה בחקיקת חוק בית התפוצות כאמצעי להבטחת מעמדו החושב של המוסד.

אורן מגנזי: אבקשך להעביר את בקשתו של ראש הממשלה לחברי ועדת השרים לענייני חקיקה לעניין התמיכה בהצעתה של חברת הכנסת גבריאלי, בכפוף לכך שחברת הכנסת תתאם את נוסח הצעת החוק עם נציגי הממשלה.

אורן מגנזי: בברכה, אילן כהן" העתק: מר אריאל שרון – ראש הממשלה גב' לימור לבנת – שרת החינוך, התרבות והספורט חה"כ ענבל גבריאלי "

אברהם פורז: אז ועדת השרים אישרה?

אורן מגנזי: פורמלית, חברי הקואליציה היו מוכנים להתנגד, אבל אנחנו ננסה לפתור זאת במסגרת מליאת הממשלה, להחזיר את זה לוועדת שרים לחקיקה שוב.

אורן מגנזי: העמדה העקרונית של ראש המשלה היא בעד זה, הוא כמובן ביקר שם, אני לא זוכר מוזיאון אחר שהוא ביקר בו בכזו התלהבות.

יוסי שריד: לא הצלחנו דרך אגב במהלך הדיונים בוועדה הזו, שלא לדבר על ועדות אחרות, לא הצלחנו לקבל כאן ולו פעם אחת עמדת ממשלה.

יוסי שריד: זה דבר מדהים, אין לזה תקדים.

יוסי שריד: אני כבר הרבה זמן בבית הזה, לא היה כדבר הזה שבכל עניין, אפילו בדברים בטלים, אין עמדת ממשלה.

אברהם פורז: אדוני לא מתכוון לומר שבית-התפוצות זה דברים בטלים.

יוסי שריד: לא, אפילו בדברים בטלים.

יונתן רגב: תרשה לי, למרות מה שאמרת, מבחינת החוק בכללותו שאנחנו מתנגדים לעיגון של החוק הזה בחקיקה ראשית.

יונתן רגב: כי הדבר יצור חוסר שוויון בין מוסדות דומים ולא פחות חשובים שלא מעוגנים בחוק, לבין המוסד הזה.

יוסי שריד: תן לנו דוגמה?

יונתן רגב: מוזיאון ישראל הוא חשוב, אין ספק.

יונתן רגב: זה דבר אחד.

יונתן רגב: יש פה חוסר שוויוניות עם מוסדות דומים.

אברהם פורז: איזה כלי אתה מציע לחבר-כנסת שעומד מנגד ורואה שנעשה דבר עגום.

אברהם פורז: מה הוא יכול לעשות?

אברהם פורז: אין לו השפעה על תקציב המדינה.

יונתן רגב: קטונתי להסביר לחברי-הכנסת.

אברהם פורז: אני רוצה להגיד רק דבר אחד, שכאשר נוצרת בעיה ואתם ברמת ממשלה לא מוצאים לה פתרון, אז הכנסת, חברי-כנסת בצדק מנסים למצוא פתרון.

יונתן רגב: מתוקף תפקידי, אני אומר את עמדתנו.

יונתן רגב: לא אציע לאף חבר-כנסת מה לעשות, ולדעתנו הדבר צריך להישאר במסגרת הקריטריונים והתמיכות של משרד החינוך.

יונתן רגב: כמובן צפויות השלכות רוחב גדולות, מאותה סיבה שאמרתי, שמוסדות דומים חשובים לא פחות, יבקשו לעגן את מעמדם בחקיקה ראשית.

אברהם פורז: טוב רבותיי, הואיל והחוק הזה עובר בקריאה מוקדמת, מצוות התקנון שאפשר לדון בו ונציע למליאת הכנסת אחת משתיים.

אברהם פורז: או לאשר אותו בקריאה ראשונה או תסירו אותו מסדר היום.

אברהם פורז: אבל לפני שנעשה את זה, קודם כל נעבור עליו, ננסה לשפר אותו ואז נראה מה נקבע.

מרב ישראלי: "מטרת החוק - חוק זה נועד לתת הכרה חוקית לבית התפוצות, שמקום מושבו בתל-אביב, לקבוע כמרכז הלאומי לקהילות ישראל בארץ ובעולם ולהבטיח את קיומו.

מרב ישראלי: "

אברהם פורז: הסדר הוא כזה, היועצת המשפטית קוראת את הסעיף.

אברהם פורז: אם יש למישהו הערה, הוא מרים יד, אם לא, ההנחה היא שכולם מסכימים ועוברים לסעיף הבא.

מרב ישראלי: "מטרות בית התפוצות: מטרותיו של בית התפוצות יהיו הקמת מרכז עולמי בישראל, למחקר לידע ולתיעוד יהדות בת זמננו שישמש להעמקת ידיעותיהם של תושבי ישראל ויהודי התפוצות על קהילות ישראל ברחבי תבל, וללימוד תולדות פיזור העם היהודי בעבר ובהווה; בית התפוצות ינציח את עשייתם של היהודים בתפוצות על מנת לשמר את ערכי המסורת היהודית מתפוצות עולם ולהציג מיצירותיה, לרבות: הנצחת העשייה והמסורת של בתי אב ומשפחות מתפוצות העולם; תיעוד קהילות, בתי-כנסת, תנועות וארגונים, מוסדות ציבור, תרבות, חינוך דת וחסד שנבנו ונשמרו בתפוצות העולם; תיעוד יצירותיהם ועשייתם של יהודים לשמירת ערכי היהדות; תיעוד עשייתם של היהודים בתחומי התרבות השונים; שמירת מאגר אילן היוחסין ומאגר שמות המשפחות היהודיות בעולם; קיום מאגר מידע, תולדות ומחקר בדבר הקהילות היהודיות בעולם; תיעוד והנצחה של פריטים, ספרים, כלים וחפצים הקשורים לקהילות יהודיות בעולם; תיעוד מאבק היהודים בתפוצות לשמירת היהדות, המנהגים וההלכות".

אברהם פורז: ועכשיו תוסיפי מה שחבר-הכנסת להט הציע ומה שחבר-הכנסת שריד הציע.

מרב ישראלי: או-קיי.

מרב ישראלי: מה שמר להט הציע, זה "טובת העם היהודי על תחומים שונים כגון: "מדע בעולם".

מרב ישראלי: אני לא מנסחת, אני רק אומרת מה היתה הצעה.

מרב ישראלי: תרומת העם היהודי בתחומים שונים.

אברהם פורז: ואת תוכלי לנסח את זה אחר-כך.

אברהם פורז: מה התחומים שהזכיר?

מרב ישראלי: הוא הזכיר, מדע, רפואה, עיתונות ומוסיקה ואומנויות.

מרב ישראלי: זאת אומרת, מעבר לתרבות.

מרב ישראלי: והוא הזכיר גם קשר בין מדינת ישראל לעולם שזה מוזכר ברישא.

אברהם פורז: לא, את יהדות העולם.

מרב ישראלי: כן.

מרב ישראלי: זה מוזכר אמנם ברישא, אבל אפשר להזכיר.

מרב ישראלי: וחבר-הכנסת שריד הציע להוסיף "לימוד והוראת תחומי הדעת הקשורים בעם היהודי".

מרב ישראלי: הנחלת נושאים אלה בארץ ובחוץ-לארץ.

אברהם פורז: טוב, אני מציע שאנחנו נוסיף את זה.

אברהם פורז: זה דברים "שמשביחים" את המוצר.

מרב ישראלי: "תקציב - השתתפות אוצר המדינה בהחזקתו של בית התפוצות תיקבע בתקציב המדינה, בסעיף תקציבי נפרד.

מרב ישראלי: וכאן באמת מה שנאמר לפי חוקים אחרים, אם מופיע תקצוב, בדרך-כלל הגוף המתקצב יש לו איזה שהיא בקרה על הגוף המתוקצב.

מרב ישראלי: כאן לא מוזכר המילה הזאת.

מרב ישראלי: אז השאלה אם אפשר את הסעיף הזה - - -,

אברהם פורז: הבעיה היא שנכון לרגע זה, מתוך החוק הזה, אנחנו לא יודעים מה זה בית התפוצות, אנחנו רק יודעים שיש לתת אגרה חוקית לבית התפוצות.

מרב ישראלי: נכון.

מרב ישראלי: לפי מה שנאמר כרגע, זו חברה מעורבת, שזה אומר שלממשלה יש בה פחות מ50- אחוז.

מרב ישראלי: זה כרגע המצב, זה כרגע המצב המשפטי.

מרב ישראלי: עכשיו זה כבר החלטת ממשלה בעניין שיפור העניין.

מרב ישראלי: אם אתם רוצים איזה שהיא בקרה, אתם צריכים להגיד - - -,

אברהם פורז: אם אתם רוצים להיכנס לעניין הזה, אז צריך להגדיר את בית-התפוצות כחברה מעורבת.

ליאת מרגלית: זו הגדרה משפטית בהתאם למציאות העובדתית שקיימת היום בדירקטוריון.

ליאת מרגלית: צריך להגדיר את זה בחוק.

אברהם פורז: כן, אבל השאלה היא האם יש לכם עניין לקבוע למשל שבית התפוצות יהיה חברה מעורבת והמדינה תשתתף בתקציבו.

אברהם פורז: אם למשל יקרה אל"ף, בי"ת, גימ"ל, דל"ת.

ליאת מרגלית: כמו שהחוק הזה נראה כרגע אני לא יודעת, אנחנו לא בדיוק מבינים מה המשמעות התקציבית שלה או המטרה.

ליאת מרגלית: זאת אומרת, מה המשמעויות התקציביות של החוק הזה, כמה המדינה תתקצב בה, זה יהיה מימון מלא, חלקי.

ליאת מרגלית: אבל ככל שמדובר במימון מלא שכך אולי אפשר להבין, יכול להיות שכדאי להציע שבית התפוצות יהיה בדומה למשל למוסד "יד יצחק בן-צבי" כתאגיד סטאטוטורי.

אברהם פורז: יש לנו עדיין אפשרות אחרי קריאה ראשונה לעשות מקצה לשיפורים.

אברהם פורז: אני מציע שנגדיר מהו בית התפוצות ונאמר שבית התפוצות הוא חברה ממשלתית מעורבת.

אברהם פורז: בדברי ההסבר, את תוסיפי שבית-התפוצות הוא חברה ממשלתית מעורבת.

אברהם פורז: נכון להיום המצב הוא - - -,

מרב ישראלי: הגדרה מעורבת.

אברהם פורז: אני מבין שהמדינה, אוניברסיטת תל-אביב, הקונגרס הלאומי העולמי והסוכנות, נכון?

רני פינצי: האוניברסיטה, הקונגרס היהודי העולמי, הסוכנות היהודית, יש כרגע שינויים בתקנון, אנחנו נמצאים במעבר.

רני פינצי: חלוקת המניות נכון להרגע, וזה משתנה בטווח הקרוב, שבע מניות בידי הממשלה;

אברהם פורז: כמה מניות בסך-הכל?

רני פינצי: 26.

אברהם פורז: מתוך ה-26, 7 בידי הממשלה.

רני פינצי: 7 בידי הממשלה, 7 בידי הסוכנות, 7 בידי האוניברסיטה?

מרב ישראלי: אני הגעתי ל- 21.

רני פינצי: ההסתדרות הציונית העולמית, וחמש בידי הקונגרס היהודי העולמי.

רני פינצי: כרגע יש שינוי או מוצע שינוי בחלוקת המניות מתוקף השקעת בעלים שעשתה הממשלה, ומניה אחת מכל אחד מהגופים תעבור לממשלה, כך שהמספר יהיה 10.

אברהם פורז: יש הסכם כזה?

רני פינצי: יש הסכם כזה.

אברהם פורז: תכתבי בדברי ההסבר, יש הסכם.

אברהם פורז: מתי נוסד ההסכם?

רני פינצי: ההסכם נוסד לפני שבוע וחצי.

רני פינצי: תכתבי שנכתב הסכם שלפיו כל אחד מכך וכך יעביר מניה אחת לידי הממשלה והתוצאה לאחר העבירה תהיה 10, 6,6 וארבע.

מרב ישראלי: בסדר.

אברהם פורז: תראו, בעל המניה הוא גם בעל הדעה.

אברהם פורז: אז קודם צריך לשאול את בעל הדעה.

אברהם פורז: כרגע אנחנו לא מעבירים את זה לטובת סל תקציבי ואנחנו לא מכינים אתכם לכלום.

אברהם פורז: אחרי קריאה ראשונה יש לכם זמן לחשוב.

אברהם פורז: את שומעת עקרונית כולם מוכנים למדינה אפילו שליטה מלאה.

אברהם פורז: ובלבד שתיקחו עליכם אחריות יותר ממה שאתם לוקחים בחוק עד היום.

אברהם פורז: שמעתם ראש-הממשלה בעד, משרד האוצר נגד.

יונתן רגב: היום, כתמיכה הביקורת על התקציב שלהם נעשה על חלק מהקריטריונים של התמיכות.

יונתן רגב: ברגע שזה יעבור כחוק, צריך איזה שהיא ביקורת על התקציב שלהם ועל הפעילות שלהם.

אברהם פורז: איך היית מציע שזה יהיה?

יונתן רגב: אני לא מכיר.

אברהם פורז: יושבת לידך משפטנית.

אברהם פורז: יהיה גוף מבוקר על-ידי מבקר המדינה וכו' וכו'.

צח גרניט: הדבר היחיד שצריך להבטיח, שבית התפוצות ימשיך להתקיים באותה בקרה שמחייבת את כל המוסדות הנתמכים על-ידי המדינה.

צח גרניט: אז זה הדבר היחידי שאולי צריך לציין.

צח גרניט: צריך למצוא את הדרך לנסח את זה.

צח גרניט: כמו שיש בנוהל תמיכות … היום בית-התפוצות יש עליו בקרה כזו.

אברהם פורז: תוסיפי סעיף שאומר שככל שתהיה השתתפות המדינה, תתקיים בקרה תקציבית כמקובל לגבי מוסדות - - -,

מרב ישראלי: אני חושבת שצריך לעשות איזשהו הליך לפי החוק של בקרה על התקציב.

מרב ישראלי: אני יכולה להגיד כמו רופאים מתמחים, כי זה יכול גם להשתנות.

מרב ישראלי: צריך להגדיר את אופן הבקרה.

מרב ישראלי: תגידו לי מה הבקרה פשוט.

שנית פנחס: הבקרה של משרד החינוך.

שנית פנחס: שר החינוך הרי ממונה על החוק.

אברהם פורז: תגידי לי, איך אתם משפטית מפקחים, איך זה עובד?

שנית פנחס: כרגע בית התפוצות נמצא - - -,

אברהם פורז: לא, איך אתם מבקרים מוסד כמו "הקאמרי".

שנית פנחס: הקאמרי והבימה הם מוסדות נתמכים.

שנית פנחס: אצלנו בתמיכות יש כלים לבקרה תקציבית, הם מעבירים אלינו את התקציב ואנחנו במשרד מאשרים את התקציב לפני שהוא מועבר.

יונתן רגב: יש לי שאלה.

יונתן רגב: האם הוא לא עומד בפעילות, הקריטריונים מדווחים על פעילות שלהם.

יונתן רגב: והוא לא עמד בפעילות, אז אפשר להוריד את התקציב?

אברהם פורז: כן.

אברהם פורז: לא קבענו פה שום דבר, זה יכול להיות גרוש, זה יכול להיות שלושה מיליון.

אברהם פורז: חברים, אני חושב לצורך קריאה ראשונה, אין לחוק הזה משמעות תקציבית נכון לרגע זה.

אברהם פורז: אדוני, אתם מסכימים שכרגע כפי שהוא נוסח כרגע אין לו עלות תקציבית?

יונתן רגב: יש לו עלות תקציבית כרגע.

אברהם פורז: כרגע אין.

יונתן רגב: תקציבי בהגדרה.

אברהם פורז: כרגע אין.

אברהם פורז: אני חושב שסיימנו, יש מישהו שרוצה להעיר משהו, לא.

אברהם פורז: אני מעביר להצבעה.

אברהם פורז: מי בעד להעביר את החוק לקריאה ראשונה: הצבעה 4 בעד נגד – אין נמנעים – אין

אברהם פורז: ההצעה התקבלה.

אברהם פורז: תודה רבה, הישיבה נעולה.